CELEX: 32018D1519
Language: hu
Date: 2018-10-09 00:00:00
Title: A Bizottság (EU) 2018/1519 végrehajtási határozata (2018. október 9.) a 66/402/EGK tanácsi irányelv értelmében a búza, árpa, zab és kukorica növényfajok populációinak forgalomba hozatala tekintetében bizonyos eltéréseket lehetővé tévő, határozott idejű kísérlet szervezéséről szóló 2014/150/EU végrehajtási határozat módosításáról (az értesítés a C(2018) 5470. számú dokumentummal történt) (EGT-vonatkozású szöveg.)

12.10.2018   
               
               
                  HU
               
               
                  Az Európai Unió Hivatalos Lapja
               
               
                  L 256/65
               
            
         A BIZOTTSÁG (EU) 2018/1519 VÉGREHAJTÁSI HATÁROZATA
         (2018. október 9.)
         a 66/402/EGK tanácsi irányelv értelmében a búza, árpa, zab és kukorica növényfajok populációinak forgalomba hozatala tekintetében bizonyos eltéréseket lehetővé tévő, határozott idejű kísérlet szervezéséről szóló 2014/150/EU végrehajtási határozat módosításáról
         
            
               (az értesítés a C(2018) 5470. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (1) és különösen annak 13a. cikkére,
         mivel:
         
                     (1)
                  
                  
                     A 2014/150/EU bizottsági végrehajtási határozat (2) egy olyan, 2018. december 31-ig tartó, határozott idejű kísérletet szervezéséről rendelkezik, amelyben bármely tagállam részt vehet, és amelynek célja annak megvizsgálása, hogy az Avena spp., a Hordeum spp., a Triticum spp. és a Zea mays L. fajokhoz tartozó és a szóban forgó határozat 2. cikke szerinti populációkból származó vetőmagok forgalombahozatali célú termesztése és bizonyos feltételek melletti forgalomba hozatala kedvezőbb alternatívát jelenthet-e azon vetőmagok forgalomba hozatal alóli kizárásával szemben, amelyek nem felelnek meg a 66/402/EGK irányelv 2. cikke (1) bekezdésének E., F. és G. pontjában a bizonyos fajokhoz tartozó vetőmagok fajtajellemzőire vonatkozóan megállapított követelményeknek, valamint az említett irányelv 3. cikkének (1) bekezdésében a hivatalosan „minősített vetőmag”-ként, „első generációs minősített vetőmag”-ként vagy „második generációs minősített vetőmag”-ként minősített vetőmagok forgalomba hozatalára vonatkozóan megállapított követelményeknek.
                  
               
                     (2)
                  
                  
                     A vizsgálat még nem zárult le, mivel a kísérlet számos szempontjára vonatkozóan további információkra van szükség, melyek begyűjtése hosszabb időt igényel. Ezért az ideiglenes kísérlet időtartamát meg kell hosszabbítani.
                  
               
                     (3)
                  
                  
                     Eddig hat tagállam vett részt a határozott idejű kísérletben. Tekintettel a kísérlet időtartamának meghosszabbítására, helyénvaló lehetővé tenni, hogy legkésőbb 2019. december 31-ig újabb tagállamok is csatlakozhassanak a kísérlethez.
                  
               
                     (4)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2014/150/EU végrehajtási határozat a következőképpen módosul:
            
                        a)
                     
                     
                        a 3. cikk (1) bekezdésében a „2017. január” szövegrész helyébe a „2019. december 31.” szöveg lép;
                     
                  
                        b)
                     
                     
                        a 19. cikkben a „2018. december 31-én” szövegrész helyébe a „2021. február 28-án” szöveg lép.
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. október 9-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 125., 1966.7.11., 2309/66. o.
         
         
            (2)  A Bizottság 2014/150/EU végrehajtási határozata (2014. március 18.) a 66/402/EGK tanácsi irányelv értelmében a búza, árpa, zab és kukorica növényfajok populációinak forgalomba hozatala tekintetében bizonyos eltéréseket lehetővé tévő, határozott idejű kísérlet szervezéséről (HL L 82., 2014.3.20., 29. o.).